text: Fyrstu løtuna av dystinum var veruligur fjáltur á okkara monnum. NSÍ hevði fleiri vandamiklar støður, men tá teir so skoraðu, var talan um verjuvillu av teimum stóru. Tveir hjá okkum kundu ikki semjast um, hvør skuldi taka bóltin, og so streyk Klæmint avstað. Lukas fekk tacklað bóltin, men ólukkutíð støkk hann beint til Mikkel Elbæk Jakobsen, sum dróg framvið Símun Rógva, áðrenn hann setti bóltin inn.
text: #000002
text: Vit javnaðu, tá Benjamin sera hegnisliga setti tveir verjuspælarar av, áðrenn hann skoraði við fløtum skoti, og vit høvdu eisini møguleikarnar til at leggja okkum á odda. Hannes var væl upplagdur í høgru, og fleiri ferðir var heilt vandamikið, men nærri enn eini stórbjarging frá Tórði, tá Ragnar royndi seg, komu vit ikki.
text: #000004
text: Og burtur úr ongum kom NSÍ aftur á odda. Hesa ferð varð bólturin lagdur innfyri úr teirra høgru, og tá Alex skuldi blokera innleggið, var hann óheppin í beindi bóltin beint inn um nærmasta stólpan.
text: #000005
text: Vit tóktust framvegis hava takið, og tað gjørdist ikki minni, tá Mourits Heini Mortensen slaktaði Martin tvær ferðir innan fyri ein og sama minutt. Tað gav tvey gul – og harvið reytt, og so skuldi mann hildið, at vit veruliga skuldu seta trýst á.
text: #000006
text: Vertirnir pakkaðu seg kompakt, so vit høvdu trupult við at skapa nakað sum helst, og ístaðin komu fleiri ferðir kontrastøður, tá vit ikki tóktust hava røttu javnvágina á miðvøllinum.
text: #000008
text: Teir gulu dyrgdu eftir – og fingu - tvey óneyðug fríspørk uttanfyri brotsteigin, og við tað seinna av hesum eydnaðist Petur Knudsen at senda bóltin í netið. Hesa ferð var Benjamin óheppin, tá hann avrættaði skotið, sum Símun Rógvi annars helst hevði tikið. Og tað gjørdist enn verri, tá eitt bólttap uttan fyri NSÍ-brotsteigin endaði við langari kontrarenning, har Jacob Trenskow at enda fekk bóltin og sendi í handara málhorn.
text: #000009
text: Seinastu løtuna eydnaðist okkum at leggja nakað av trýsti á. Bjarni varð skiftur inn í álopið, og hann var ávegis spælstøð, tá Brian minkaði um munin. Hópin av innleggum komu eisini eftir hetta, men tað munaði ov lítið, og tá Kári av Høvdanum blásti fyri seinastu ferð, stóð framvegis 4-2 á talvuni.
text: #000010